Tillatoʻra Niyozmatov
Tillatoʻra Niyozmatov Raxmatullayevich (1941-yil Tojikistonning Fayzobod qishlogʻida tugʻilgan) — ToshDU (hozirgi OʻzMU) sharq fakultetining 1965-yil bitiruvchisi. Sharqshunos-filolog-hindshunos, filologiya fanlari nomzodi. 1966-yildan Oʻzbekiston Yozuvchilar uyushmasi Xorijiy boʻlimida maslahatchi-tarjimon, masʼul kotib, rais, soʻngra Osiyo va Afrika mamlakatlari yozuvchilari bilan aloqa qilish Respublika Komiteti raisining oʻrinbosari; 1971-yildan „Komsomolskaya pravda“ gazetasining Oʻzbekistondagi, keyin Afgʻonistondagi va 1982-yildan Baykal-Amur magistrali boʻyicha muxbiri (orada 1981-yil ToshDU yuridik fakultetini sirtdan tugatdi); 1986-yildan „Novosti“ Rossiya Axborot agentligining OʻzRdagi boʻlimi mudiri. Hozirgi zamon hind adabiyoti uning asosiy ilmiy yoʻnalishi hisoblanadi. 10 dan ortiq maqola va risola muallifi.